કોટની અંદર જૈન મંદિરમાં એક પ્રાચીન મંદિર ગ્રેનાઇટ પત્થરનું સંભવનાથજીનું મંદિર, રા’માંડલિકે બનાવેલું નેમિનાથજીનું બીજું મંદિર છે. મેરકવશીની ટુંક, સગરામ સોનીની ટુંક, કુમારપાળની ટુંક, વસ્તુપાળ-તેજપાળના ખાસ પીળા રંગના પત્થરનાં મંદિર, સંપ્રતિરાજાની ટુંક, માનસંઘ ભોજરાજની ટુંક. આ દરેક મંદિરો ધ્યાનથી જોતાં સમયને ભૂલી જવાય છે. આ દેવાલયોની શોભા અવર્ણીય છે અને તે ખાસ જોવાલાયક છે. કોટથી ડાબી બાજુ તરફ જતા દાકતર કુંડ, જ્ઞાનવાવ, ભીમકુંડ અને સૂરજકુંડ નામનાં જળાશયો આવેલાં છે. અહીંયા પક્ષીઓ કલ્લોલ કરે છે અને વાંદરાઓ નાચતાં-કૂદતાં નજરે પડે છે. કોટની અંદર જૈન ભાઇઓને ઊતરવા તમામ જાતની સગવડો છે. અહીં ઘણા યાત્રાળુઓ દિવસો સુધી રહે છે અને ગિરનારની યાત્રાનો અલભ્ય લાભ લે છે. કોટની સામે ‘દિગંબર જૈન’ ધર્મશાળા આવેલી છે તથા બાજુમાં હોટલો